בהשראת עץ התאנה והקיץ הישראלי, יצרנו מפת שולחן עגולה בעלת אופי צעיר, צבעוני ומלא חיים. הפרינט האבסטרקטי מפזר את ענפי התאנה והפירות לאורך המפה, תוך שמירה על מרכז נקי ושקט שמאפשר לכלי ההגשה ולאירוח לתפוס את מרכז הבמה. זהו אחד העיצובים השמחים והאופטימיים ביותר שיצרנו – כזה שמכניס צבע, קלילות ואווירה חגיגית לכל שולחן. המפה עשויה 100% כותנה עבה ואיכותית, בעלת נפילה טבעית ומראה עשיר. היא מעוצבת בישראל ומודפסת בעבודת יד בהודו בטכניקת הבלוקפרינט המסורתית, באמצעות גלופות עץ מגולפות ביד. כל מפה מודפסת ידנית, ולכן כל פריט הוא ייחודי ונושא את הקסם הבלתי מושלם של מלאכת היד.